66. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 4409/Β100 της 4/21 Φεβρ. 1991 (ΦΕΚ Β΄80) Αναπροσαρμογή δικαιωμάτων εισαγωγής νέων Εταιρειών στο Χρηματιστήριο. Αφού έλαβε υπόψη: 1.Το άρθρ. 31 του Νόμ. 1806/88 «περί τροποποίησης της νομοθεσίας για τα Χρηματιστήρια Αξιών Αθηνών και άλλες διατάξεις». 2.Το απόσπασμα Πρακτικού τους από 4.1.91 Συνεδρίασης του Διοικητικού Συμβουλίoυ του Χρηματιστηρίου Αξιών Αθηνών. 3.Την απόφαση της 66ης/ΘΕΜΑ 1o/22.1.91 Συνεδρίασης της Ε.Κ. 4.Την υπ’ αριθ. Υ1201/90 απόφαση του Πρωθυπουργού όπως συμπληρώθηκε με την υπ’ αριθ. Υ1250/91 περί καθορισμού αρμοδιοτήτων Αναπλ. Υπουργού Εθνικής Οικονομίας, αποφασίζουμε: Την αύξηση των εφ’ άπαξ δικαιωμάτων που καταβάλλουν οι Εταιρείες προκειμένου να εισάγουν μετοχές τους στο Χρηματιστήριο, σε 1.000.000 δρχ. για την Κύρια Αγορά και σε 500.000 δρχ. για την Παράλληλη Αγορά. 